**დამტკიცებულია**

**თჰუ აკადემიური საბჭოს 2018 წლის 7 მაისის N10/2018 გადაწყვეტილებითა და**

**თჰუ რექტორის 2018 წლის 7 მაისის N92/07 ბრძანებით**

**სტუდენტთა კონტინგენტის, აკადემიური და მოწვეული პერსონალის დაგეგმვის**

**მეთოდოლოგია**

1. ეს წესი განსაზღვრავს თბილისის ჰუმანიტარულ სასწავლო უნივერსიტეტში სტუდენტთა კონტინგეტის, აკადემიური და მოწვეული პერსონალის დაგეგმვის მეთოდოლოგიას.

2. სასწავლო უნივერსიტეტში სტუდენტთა კონტინგენტის დაგეგმვა ხორციელდება თითოეული უმაღლესი საგანმანათლებლო პროგრამის მიხედვით.

3. თითოეულ პროგრამაზე სტუდენტთა კონტინგენტის დაგეგმვისთვის მნიშვნელოვანია შემდეგი პარამეტრები:

ა) სტუდენტთა არსებული რაოდენობა;

ბ) დამამთავრებელი სტუდენტების რაოდენობა;

გ) მისაღები სტუდენტების რაოდენობა;

დ) პროგრამიდან განთესვა (სტუდენტის გასვლა პროგრამიდან სტატუსის შეჩერების, შეწყვეტის ან სხვა პროგრამაზე/უნივერსიტეტში მობილობის წესით გადასვლის გამო);

ე) თითოეულ პროგრამაზე აკადემიური და მოწვეული პერსონალის რაოდენობა;

4. პროგრამაზე სტუდენტთა კონტინგენტის დაგეგმვისას გათვალისწინებულია სტუდენტებისა და აკადემიური პერსონალის შემდეგი თანაფარდობა:

ა) საბაკალავრო საფეხურის პროგრამებისთვის - 1 პროფესორი/ასოცირებული პროფესორი არაუმეტეს 20 სტუდენტზე, მაგრამ არანაკლებ 5 პროფესორისა თითოეულ პროგრამაზე (ხუთივე პროფესორის კვალიფიკაცია ან/და კვლევითი პროფილი უნდა შეესაბამებოდეს პროგრამით გათვალისწინებულ კვალიფიკაციას);

ბ) სამაგისტრო საფეხურის პროგრამებისთვის - 1 პროფესორი/ასოცირებული არაუმეტეს 15 სტუდენტზე, მაგრამ არანაკლებ 5 პროფესორისა თითოეულ პროგრამაზე (ხუთივე პროფესორის კვალიფიკაცია ან/და კვლევითი პროფილი უნდა შეესაბამებოდეს პროგრამით გათვალისწინებულ კვალიფიკაციას);

გ) მედიცინისა და დიპლომირებული სტომატოლოგის ერთსაფეხურიანი პროგრამებისათვის - 1 პროფესორი არაუმეტეს 20 სტუდენტზე, მაგრამ არანაკლებ 5 პროფესორისა თითოეულ პროგრამაზე (ხუთივე პროფესორის კვალიფიკაცია ან/და კვლევითი პროფილი უნდა შეესაბამებოდეს პროგრამით გათვალისწინებულ კვალიფიკაციას);

5. პროგრამაზე აკადემიური პერსონალისა და მოწვეული პერსონალის დაგეგმვისას მიზანშეწონილია მოწვეული პერსონალის თანაფარდობა აკადემიურ პერსონალთან არ აღემატებოდეს აკადემიური პერსონალის გაორმაგებულ ოდენობას (1/2-ზე); დასაშვებია მოწვეული პერსონალის ოდენობის დადგენილ თანაფარდობაზე გადაცილება, პროგრამის ხელმძღვანელის დასაბუთებული მოთხოვნისა და შესაბამისი ფაკულტეტის საბჭოს თანხმობით;

6. პროგრამის განმახორციელებელი აკადემიური პერსონალის არანაკლებ 40% უნდა იყოს აფილირებული სასწავლო უნივერსიტეტთან;

7. პროგრამებზე, რომლებშიც გათვალისწინებულია ლაბორატორიული, ექსპერიმენტული, კლინიკური (მათ შორის სამართლის კლინიკა, სტომატოლოგიური კლინიკა), სიმულაცია (იმიტირებული სასამართლო პროცესი, ბიზნეს სიმულაციები) ან/და საველე კომპონენტები, სტუდენტის კონტინგენტის დაგეგმვისას უნდა იყოს გათვალისწინებული შესაბამისი ხელმისაწვდომი რესურსები (მაგ. ლაბორატორიის შემთხვევაში სტუდენტების რაოდენობა ერთ ლაბორატორიულ მეცადინეობაზე, საველე კომპონენტის შემთხვევაში - სტუდენტების რაოდენობა პროგრამით/შესაბამისი კურსით გათვალისწინებულ საველე სამუშაოს შესასრულებლად);

8. პროგრამებზე სტუდენტთა კონტინგენტის განსაზღვრისას, მხედველობაში უნდა იყოს მიღებული აკადემიური პერსონალის დატვირთვის სქემით გათვალისწინებული სწავლებისა და კვლევისთვის დადგენილი საათობრივი დატვირთვა;

9. პროგრამაზე სტუდენტთა კონტინგენტის დაგეგმვა ხდება ყოველწლიურად, ყოველი მომდევნო აკადემიური წლისთვის;

10. სტუდენტთა ყოველწლიური სამიზნე ნიშნულის მიუღწევლობის შემთხვევაში, შესაძლებელი ხდება პროგრამაზე/პროგრამებზე შიდა ან/და გარე მობილობის გამოცხადება პროგრამაზე/პროგრამებზე არსებული თავისუფალი ვაკანსიების გათვალისწინებით;

11. პროგრამებზე/პროგრამებზე კონტინგენტის დაგეგმილი ყოველწლიური რაოდენობები (სამიზნე ნიშნულები) მტკიცდება ფაკულტეტის საბჭოზე დამტკიცდება რექტორის მიერ;

12. ფაკულტეტი აცხადებს მიღებებს საბაკალავრო და სამაგისტრო საფეხურის პროგრამებზე დამტკიცებული ნიშნულების გათვალისწინებით.

13. პროგრამაზე სტუდენტთა კონტინგენტის ზრდის შემთხვევაში, ფაკულტეტი უზრუნველყოფს აკადემიური პერსონალის გაზრდას მე-4 პუნქტში განსაზღვრული მეთოდოლოგიის გათვალისწინებით.